**Nuorten tapahtuma V15 ja SKEBA**

Sotkamossa järjestetään huipputapahtuma teemalla, Nuorten turvallisuus ja syrjäytymisen ehkäiseminen. Teemoina ovat lisäksi ympäristö ja luonto, liikunta, arjen mahdollisuudet sekä kotien ja perheiden hyvinvointi.   
  
Tapahtuman yhteydessä pidetään Nuorten Areena-paneelikeskustelu, jossa keskustellaan mm. nuorten turvallisuudesta ja haasteista tämän päivän nuorten elämässä. Tapahtuman yksi tärkeä osa on illan SKEBA-bändikilpailun finaali.  
  
Tapahtuma on tarkoitettu pääasiassa nuorille, lapsiperheille ja nuorisoryhmille. Tapahtumapaikkoina toimivat Angry Birds Activity Park Vuokatti sekä Vuokatin koulukeskus. Tapahtumiin on vapaa pääsy koko päivän ajan.  
  
Tapahtuman tavoitteena on tarjota elämyksiä, jonka sisällössä on tietoa, taitoa ja apua nuorten syrjäytymisen ja turvallisuuden ehkäisyyn. Tapahtumalla haetaan myös valtakunnallista näkyvyyttä ja nuorisotakuun erilaisia toimintamuotoja, joista etsivä nuorisotyö esimerkkinä.  
  
Tapahtumalla pyritään jarruttamaan nuorten syrjäytymistä tiedon ja yhteistyön avulla. Samalla hankkeella pyritään kasvattamaan nuorten sosiaalisuutta, osallisuutta ja yhteiskunnallista vaikuttavuutta.  
  
Tapahtumat ovat avoimia kaikille. Tapahtumaan osallistuvat ensisijaisesti Kainuun alueen lapsiperheet ja nuoriso sekä Vuokatin alueella loman vietossa olevat kotimaiset ja ulkomaiset perheet ja urheilu- ja nuorisoleireillä olevat nuorisoryhmät.  
  
Tapahtuman tarkemmat tiedot ja ohjelmat löytyvät alaotsikoiden: [Nuorten tapahtuma V15](http://www.lionsvuosikokous2015.fi/nuorten_tapahtuma_v15/nuorten_tapahtuman_ohjelma) ja [SKEBA-loppukilpailu](http://www.lionsvuosikokous2015.fi/nuorten_tapahtuma_v15/skeba-loppukilpailun_ohjelma) alta.